અમદાવાદ: ગુજરાત વિધાનસભાની કુલ ૧૮ર બેઠક પૈકી પહેલા તબક્કાની કુલ ૮૯ બેઠક પર ગયા શનિવારે શાંતિપૂર્ણ રીતે ચૂંટણી સંપન્ન થયા બાદ હવે આવતી કાલે બીજા અને છેલ્લા તબક્કાની કુલ ૯૩ બેઠક માટે ચૂંટણી યોજાશે. આ વખતે ભાજપ અને કોંગ્રેસ ઉપરાંત ‌હાર્દિક પટેલના નેતૃત્વ હેઠળનું ભાજપ વિરોધી પાટીદાર ફેક્ટર પણ મહત્વના પરિબળ તરીકે ઉમેરાયું છે. જો કે પહેલા તબક્કા કરતાં બીજા તબક્કામાં પાટીદાર ફેક્ટરની નિર્ણાયક ભૂમિકા ધરાવતી બેઠક ઓછી છે એટલે કે માત્ર ૧૭ બેઠક પર આ ફેક્ટર મહત્વપૂર્ણ ભૂમિકા ભજવશે.